Ilmari Halinen

Ilmari Halinen (10. helmikuuta 1957 Padasjoki – 19. maaliskuuta 2022 Helsinki) oli suomalainen agronomi, joka toimi Suomen Hippoksen puheenjohtajana 1994–2000 sekä Fintoton toimitusjohtajana 2001–2010. Vuosina 2010–2013 hän oli ruotsalaisen ATG:n kansainvälisten toimintojen johtaja, jonka jälkeen hän palasi Suomeen Turun raviradan toimitusjohtajaksi. Agronomiliiton puheenjohtajana Halinen toimi 2009–2016. Hän toimi myös vakuutusalalla eri luottamustehtävissä. Sotilasarvoltaan Halinen oli reservin kapteeni.   

Halinen on suorittanut Master of Science -tutkinnon Yhdysvalloissa. Riihimäen raviradalla Halinen toimi 15-vuotiaasta alkaen. Hän aloitti kilpailusihteerinä ja toimi haastattelijana riippumatta työpaikan sijainnista. Riihimäen Raviseuran puheenjohtajana hän toimi vuodesta 2018 kuolemaansa saakka edistäen muun muassa maa-alueiden ostoa Riihimäen kaupungilta. Riihimäen raviradalla ajettiin elokuussa 2022 Ilmari Halisen muistoajo.

Halinen kuoli lyhyen sairastamisen jälkeen nopeasti edenneeseen syöpään Helsingin Terhokodissa maaliskuussa 2022.

Lähteet

Aiheesta muualla
 Ilmari Halisen muistokirjoitus Helsingin Sanomissa
 Ilmari Halisen muistokirjoitus Aamupostissa

Suomalaiset yritysjohtajat
Suomalaiset ammattiyhdistysjohtajat
Suomalaiset urheiluvaikuttajat
Vuonna 1957 syntyneet
Vuonna 2022 kuolleet
Suomen raviurheilu